ΔΕΛΤΙΟ ΤΥΠΟΥ

Τρίτη 24 Σεπτεμβρίου 2019

**Εθνική Εβδομάδα Εξυπηρέτησης Πελατών 2019: Από 7 έως 12 Οκτωβρίου γιορτά-ΖΟΥΜΕ την Εξυπηρέτηση**

*Περισσότερες από* ***80 εταιρείες*** *βάζουν* ***1η την Εξυπηρέτηση του πελάτη!***

Από **7 έως 12 Οκτωβρίου 2019** το **Ελληνικό Ινστιτούτο Εξυπηρέτησης Πελάτων (ΕΙΕΠ)**, γιορτάζει για **3η** συνεχόμενη χρονιά την **Εθνική Εβδομάδα Εξυπηρέτησης Πελατών,** με δράσεις που στόχο έχουν να αναδείξουν και να προάγουν την αξία της Εξυπηρέτησης.

Ο διεθνής θεσμός της Εβδομάδας Εξυπηρέτησης Πελατών γιορτάζεται σε πάνω από **60** χώρες σε όλο τον κόσμο. Το 2008 το **Ελληνικό Ινστιτούτο Εξυπηρέτησης Πελάτων**, εισήγαγε για πρώτη φορά στην Ελλάδα το συγκεκριμένο θεσμό, με στόχο την ανάδειξη του ζωτικού ρόλου της Εξυπηρέτησης Πελατών, αλλά και την επιβράβευση των ανθρώπων που εργάζονται καθημερινά για την εξυπηρέτηση και την υποστήριξη του πελάτη. Το 2017, το ΕΙΕΠ, αλλάζει τη μορφή του και αποφασίζει να εναρμονιστεί με τον παγκόσμιο θεσμό, γιορτάζοντας από τότε κάθε χρόνο μαζί με όλα τα μέλη του.

Την **πρώτη ολόκληρη εβδομάδα του Οκτωβρίου**, η εξυπηρέτηση πρωταγωνιστεί με ειδικές δράσεις για τους καταναλωτές στα καταστήματα των συμμετεχουσών εταιρειών αλλά και με εσωτερικές δράσεις για τους εργαζόμενους.

Η Εθνική Εβδομάδα Εξυπηρέτησης Πελατών, που διοργανώνεται υπό την αιγίδα του ΕΙΕΠ, διαθέτει το **exclusive mobile application «ΕΙΕΠ»**, διαθέσιμο σε android δωρεάν, που περιλαμβάνει τα προφίλ των συμμετεχουσών εταιρειών αλλά και τις δράσεις που οργανώνουν. Φέτος για το σκοπό αυτό δημιουργήθηκε και ειδικό site [www.csweek.gr](http://www.csweek.gr), το οποίο είναι ανοιχτό σε όλους.

**Ο** **Πρόεδρος του ΕΙΕΠ**, **Frank Thibaut**, επισημαίνει: «*Είμαστε ιδιαίτερα χαρούμενοι που ο θεσμός της Εθνικής Εβδομάδας Εξυπηρέτησης Πελατών έχει γνωρίσει τόση μεγάλη απήχηση τα τελευταία τρία συναπτά έτη. Κάθε Οκτώβρη οι εταιρείες, πιστές στο ραντεβού τους, μας επιβεβαιώνουν έμπρακτα τη δέσμευσή τους στην ποιοτική εξυπηρέτηση, αποδεικνύοντας ότι η εταιρική κουλτούρα για την άμεση και ολοκληρωμένη Εξυπηρέτηση, αποτελούν αξίες αδιαμφησβήτητες σε έναν οργανισμό*»*.*

Περισσότερες από 80 εταιρείες βάζουν και φέτος, **πρώτη την Εξυπηρέτηση του πελάτη**. Περισσότερες από 80 εταιρείες βάζουν και φέτος **πρώτα τα χαμόγελα των ανθρώπων τους.**

Για να δηλώσετε συμμετοχή και να ενημερωθείτε για τις φετινές δράσεις και τις συμμετέχουσες εταιρείες της Εθνικής Εβδομάδας Εξυπηρέτησης Πελατών μπορείτε να επισκεφτείτε το [www.csweek.gr](http://www.csweek.gr) και τα Social Media του Ελληνικού Ινστιτούτου Εξυπηρέτησης Πελατών ([Facebook](https://www.facebook.com/eiepCX/), [LinkedIn](https://www.linkedin.com/in/%CE%B5%CE%BB%CE%BB%CE%B7%CE%BD%CE%B9%CE%BA%CE%BF-%CE%B9%CE%BD%CF%83%CF%84%CE%B9%CF%84%CE%BF%CF%85%CF%84%CE%BF-%CE%B5%CE%BE%CF%85%CF%80%CE%B7%CF%81%CE%B5%CF%84%CE%B7%CF%83%CE%B7%CF%82-%CF%80%CE%B5%CE%BB%CE%B1%CF%84%CF%89%CE%BD-44a8a71/)).

**ΕΛΛΗΝΙΚΟ ΙΝΣΤΙΤΟΥΤΟ ΕΞΥΠΗΡΕΤΗΣΗΣ ΠΕΛΑΤΩΝ (Ε.Ι.Ε.Π.)**

**Για περισσότερες πληροφορίες, παρακαλούμε επικοινωνήστε:**

**Μαρία Καραδελή, Training Coordinator & P.R., Ελληνικό Ινστιτούτο Εξυπηρέτησης Πελατών, τ. 2106686370| e-mail:** [**maria.karadeli@customerservice.gr**](mailto:maria.karadeli@customerservice.gr)

**Λίγα λόγια για το Ελληνικό Ινστιτούτο Εξυπηρέτησης Πελατών:**

Το Ελληνικό Ινστιτούτο Εξυπηρέτησης Πελατών (ΕΙΕΠ) είναι ένας μη κερδοσκοπικός οργανισμός, ο οποίος ιδρύθηκε το 2004 με την υποστήριξη πολυεθνικών, μεγάλων Ελληνικών εταιρειών και επιστημονικών φορέων που λειτουργούν στην Ελλάδα. Σήμερα, 121 εταιρείες είναι μέλη του Ινστιτούτου. Κοινή πεποίθηση των ιδρυτικών μελών του Ινστιτούτου ήταν η αναγνώριση της ανάγκης να αναβαθμιστεί και να υποστηριχθεί ο ρόλος όσων, άμεσα ή έμμεσα, έρχονται σε επαφή με τον πελάτη. Ακόμη, στόχος του ΕΙΕΠ είναι η δημιουργία ενός επιχειρηματικού πλαισίου που θα υποστηρίζει τις ατομικές δεξιότητες στην εξυπηρέτηση πελατών και θα αναγνωρίζει όσους τις εφαρμόζουν με επιτυχία. Το ΕΙΕΠ μέσω των μελών του, ο αριθμός των οποίων αυξάνεται ταχύτατα, απευθύνεται στον "εξυπηρετούμενο" πελάτη, πολίτη, άνθρωπο, με στόχο τη συνεχή βελτίωση της εξυπηρέτησής του.